Хат яҙыу өсөн ҡараны былай эшләнеләр: силсәүит Сәлиха ауыл кешеләренә ҡаҙан аҫтындағы ҡоромдо йыйып килтерергә, ниндәй булһа ла май әҙерләргә ҡуша. Шунан уларҙы кәрәккән урынға алып барып тапшырып, ниндәйҙер мәшәҡәттәр менән ҡара яһап алып ҡайтыр ине. Шунан ул Фәтхулла ағайға ҡара һәм ағас ҡәләмгә кейҙерелгән перо тапшыра. Үҙе ҡайҙандыр тапҡан дәфтәр биттәрен иҫәпләп бирә.